Tameslayt n Wat Leɛziz temgarad ɣef tid i as-d-yezzin deg kra n tɣawsiwin, d ayen uɣur niweḍ deg yixef wis kraḍ, anda i d-nekkes kra n tefyar seg wamud, s yin ɣer-s, yal tafyirt nenna-d d acu i d tawsit-is d tulmisin-is, seg-s nessufeɣ-d taggayin tiseddasanin ama deg talɣa, neɣ deg twuri n yal aferdis ajerruman d wamek dsen, acku tameslayt-agi ur telli ara am tmeslayin i s d-yezzin, imi adeg n yiferdisen-agi yella wanda zuwwiren, yella wanda ggurin akken daɣen ula d isemmaden. Tiwsatin-agi bnan-t ɣef kraḍ n wannawen (taddayt, taḥerfit, tuddist) yal yiwet s yilugan-is, akken daɣen zemrent ad ilinit d tumyigin neɣ d tirumyigin, tuksa-agi tella-d seg tudrin d yisental yemgaraden, akken ula d asufeɣ-nsent, iweṣilen-agi twuri-nsen tella-d akken i tella twuri n wadeg ur yeṭṭif ara kan yiwet.